Olaryň arasynda gadymy grek, rim alymlarynyň işleri has ähmiỳetlidir. Taryhyň atasy hasaplanỳan Geradotyň “Taryh” (Grek – pars uruşçylarynyň taryhy) Strabonyň “Geografiỳa” atly işlerinde Oguz han eỳỳamynda Türkmenistanyň ỳerlerinde ỳaşan halklaryň ỳerleşişi, meşgullalanan käri, oturymly ỳerleriň atlary, serhetleri barada gymmatly maglumatlar berilỳär. Şol döwrüň alymlarynyň arasynda Isidor Harakslynyň “Ỳol ỳazgysy” (Dorožnik) atly işi biziň öwrenỳän dersimiz üçin örän ähmiỳetli çeşmedir. I. Harakslynyň işinde Türkmenistanyň Günorta, Günbatar we Gündogar böleginiň has takyk geografiki sanawy berlipdir. Bu işde ady agzalan ỳerleriň obalarynyň, şäherleriniň sanawy, olaryň arasyndaky uzaklyklar doly görkezilipdir. Giçki döwürde Türkmenistanyň taryhynyň gadymy döwrüni öwrenmek bilen meşgullanan alymlaryň köpüsi I. Harakslynyň işini giňden peỳdalanypdyr.